ভুতে ভর করেছিল! ইন্ডিগো বিমানের দরজা খোলার চেষ্টা যাত্রীর, তারপর…

ওয়েব ডেস্ক : বড়সড় দুর্ঘটনার হাত থেকে রক্ষা পেল ইন্ডিগোর (Indigo) বিমান। জানা গিয়েছে, মাঝ আকাশে আপৎকালীন দরজা খোলার চেষ্টা করেন এক যাত্রী। তা তিনি করতে পারেননি। যার ফলে বড় বিপদের হাত থেকে রক্ষা পেল বিমানটি (Plane)।

জানা গিয়েছে, শনিবার এমনই চাঞ্চল্যকর ঘটনাটি ঘটেছে বারাণসীগামী (Varanasi) ইন্ডিগোর বিমানে। সেটি বেঙ্গালুরু (Bengaluru) থেকে রওনা দিয়েছিল। বিমানটি উড়ানের ১৫ মিনিটের মধ্যেই মহম্মদ আদনান অভিযুক্ত যাত্রী দরজা খোলার চেষ্টা করেন। তা দেখতে পান। এর পরেই ওই যাত্রীকে সতর্ক করা হয়। এর পরে আপৎকালীন দরজা খোলা থেকে বিরত হন ওই যাত্রী।

আরও খবর : রামনবমীর মিছিলে শূন্যে গুলি বিজেপি বিধায়কের! অভিযোগ দায়ের পুলিশের

কিন্তু, বিমানটি যখন বারাণসীতে (Varanasi) অবতরণ করবে, তার কিছু সময় আগে ফের একই চেষ্টা করেন ওই যাত্রী। ফলে বিমানে থাকা যাত্রীদের মধ্যে আতঙ্কের সৃষ্টি হয়। এমনকি ওই যাত্রীর কার্কলাপে বেশ ক্ষুব্ধ হন যাত্রীর। এর পরেই বিষয়টি পাইলটকে জানান কর্মীরা। এর পরেই বিমানটি অবতরণ না করেই আকাশে বেশ কিছুক্ষ ঘোরে।

এর পরেই সেটি শনিবার রাত ১০ টা ২০ মিনিট নাগাদ অবতরণ করে বারাণসী বিমানবন্দরে। তার পর অভিযুক্তকে যাত্রীকে তুলে দেওয়া হয় পুলিশের (Police) হাতে। এর পরেই তাঁকে জিজ্ঞাসাবাদ করা হয়। সেখানে নাকি ওই যাত্রী দাবি করেন, তাঁকে নাকি সেই সময় ভুতে ভর করেছিল। সেই কারণে তিনি দরজা খোলার চেষ্টা করেছিলেন।